《和邓慎思诗呈同院诸公三首 其二》
宋代·余干

秋日同文馆，兴贤道与光。雄奇思汝颍，浮巧笑齐梁。

绿醑倾蛆瓮，青灯拆米囊。雅谈挥玉麈，未厌漏声长。

作者简介：余干，字樗年（《同文馆唱和诗》卷一○晁补之《次韵樗年见贻》），毗陵（今江苏常州）人。神宗元丰五年（一○八二）进士（《咸淳毗陵志》卷一一）。哲宗元祐初与邓忠臣等同为考试官。今录诗十三首。